༄༅། །ལམ་འབྲས་བུ་དང་བཅས་པའི་གཞུང་ཇི་ལྟ་བ་བཞིན་
བཀྲི་བའི་ཁྲིད་ཡིག་སྦས་དོན་ཀུན་གསལ་
ཞེས་བྱ་བ་བཞུགས་སོ། །
༄༅། །ཨོཾ་སྭསྟི་སིདྡྷ། ལམ་འབྲས་ བུ་ དང་ བཅས་ པའི་ གཞུང་ ཇི་ ལྟ་ བ་
བཞིན་བཀྲི་བའི་ཁྲིད་ཡིག་སྦས་པའི་དོན་གསལ་བ་ཞེས་བྱ་བ། བླ་མ་དང་རྡོ་རྗེ་མཁའ་
འགྲོ་རྣམས་ལ་ཕྱག་འཚལ་ལོ། །མཐུ་སྟོབས་དབང་ཕྱུག་བིརླ་པ་ཡི་གསུང་། །སྙན་ནས་
སྙན་དུ་བརྒྱུད་པ་རྡོ་རྗེའི་ཚིག །གསལ་མཛད་སྒྱུར་བྱེད་གཞན་ལ་ལེགས་སྟོན་པའི། །བླ་
མ་ལྷག་པའི་ལྷར་བཅས་ལ་བཏུད་ནས། །གདམས་པ་མཆོག་འདི་ནུབ་པར་མི་འགྱུར
ཞིང་། །རང་དགའི་དྲི་མས་གོས་པ་བསལ་བའི་ཕྱིར། །གཞན་ལ་བརྩེ་བའི་བསམ་པས་
གསོལ་བཏབ་ནས། །བརྒྱུད་པའི་སྲོལ་བཞིན་ཁྲིད་རིམ་གསལ་བར་བྱ། །དེ་ལ་སློབ་མ་
དད་པ་དང་སྙིང་རྗེ་དང་ལྡན་ཞིང་དབང་ལེགས་པར་ཐོབ་པ། འཁོར་བའི་སྡུག་བསྔལ་
ལ་
ལས་ཐར་བར་འདོད་ཅིང༌། གསང་སྔགས་རྡོ་རྗེ་ཐེག་པའི་སྒོ་ནས་ཐམས་ཅད་མཁྱེན་པ་
འཐོབ་པར་འདོད་པས། བླ་མ་ལ་ཚོགས་གཏོར་སྔོན་དུ་སོང་བས་ཁྲིད་ཡོན་ཕུལ་ཏེ།
མཎྜལ་སྔོན་དུ་འགྲོ་བས་གསོལ་བ་གདབ་སྟེ། ཀུན་མཁྱེན་ཡེ་ཤེས་ཕུང་པོ་ཅན། །སྲིད་
པའི་འཁོར་ལོ་རྣམ་སྦྱོང་བ། །དེ་རིང་བཤད་པའི་རིན་ཆེན་གྱི། །གཙོ་བོས་བདག་
བཀའ་དྲིན་སྐྱོབས། ཁྱོད་ཞབས་པདྨོ་སྤངས་ནས་ནི། །གཙོ་བོ་གཞན་ལ་ སྐྱབས་ མ་
མཆིས། །འགྲོ་བའི་དཔའ་བོ་མཐུ་ཆེན་གྱིས། །བློ་མཆོག་བདག་ལ་གནང་བར་མཛོད། །
ཅེས་པའི་ཚིག་ལན་ཅིག་གིས་སོ། །ཡང་ལག་ཏུ་མེ་ཏོག་བྲིམས། ཕྱག་གསུམ་འཚལ་ལ།
18

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
མེ་ཏོག་བླ་མའི་ཕྱག་ཏུ་ཕུལ་ལ་གསོལ་བ་ལན་ཅིག་གདབ། ཡང་དེ་ལྟ་བུ་གཅིག་སྟེ་ལན་
གསུམ་གྱི་རྗེས་ལ། བླ་མ་རིན་པོ་ཆེའི་སྤྱན་སྔ་ནས། བདག་ཅག་འདིར་འདུས་པ་གདུལ་
བྱར་གྱུར་པའི་སློབ་མ་རྣམས་ལ་ཤིན་ཏུ་ཟབ་པའི་ཁྲིད་ཀྱི་རིམ་པས་རྗེས་སུ་བཟུང་སྟེ་
བཀའ་དྲིན་ནོད་པར་འཚལ་ལོ། །ཞེས་བརྗོད། མཎྜལ་ཕྱག་ཏུ་ཕུལ་ནས་གྲལ་དུ་འཁོད་
པ་ལ། བླ་མས། གསོལ་བ་གདབ་པ་ལ་སོགས་པ་འདི་རྣམས་སློབ་དཔོན་གྱིས་ཆེ་ཐབས་
འཚོལ་ བའམ། གོ་ བློ་ ལྟ་ བུ་ ཞིག་ མ་ ཡིན་ གྱི། སངས་ རྒྱས་ ཀྱིས་ རྒྱུད་ སྡེ་ རྣམས་ ནས་
གསུངས་པའི་དོན་གྲུབ་པ་བརྙེས་པའི་སློབ་དཔོན་བརྒྱུད་པ་དང་བཅས་པ་རྣམས་ཀྱི་མན་
ངག་ལས་འབྱུང་བ་ ཡིན་ཏེ། རིམ་ལྔ་ལས། དེ་ཉིད་མི་ཟད་འདོད་པ་ཡིས། །ཤིན་ཏུ་
གཅེས་པ་གང་དང་གང༌། །ཤིན་ཏུ་ཁྱད་པར་ཅན་ཉིད་དག །དེ་དང་དེ་ནི་བླ་མར་དབུལ།།
ཞེས་དང༌། རིམ་ལྔའི་འགྲེལ་པ་ནོར་བུའི་ཕྲེང་བར། མཆོད་པ་ཐམས་ཅད་ཡོངས་སྤངས
ནས། །བླ་མ་མཆོད་པ་ཡང་དག་བརྩམ། །དེ་མཉེས་པས་ནི་ཀུན་མཁྱེན་པའི། །ཡེ་ཤེས་
མཆོག་ནི་འཐོབ་པར་འགྱུར། །ཞེས་དང་། དེ་ཉིད་དུ། གང་གི་སློབ་དཔོན་གསོལ་མ་
བཏབ། །འདིར་ནི་རིགས་སུ་སྐྱེ་བ་མེད། །ཅེས་དང༌། ལྔ་བཅུ་པ་ལས། དཀྱིལ་འཁོར་མེ་
ཏོག་བཅས་ཐལ་མོས། །ཉན་སོགས་འདོད་པས་གསོལ་གསུམ་གདབ། །ཅེས་གསུངས་
པས་སོ། །ཞེས་བརྗོད་དོ། །དེའི་ཚེ་བླ་མས་ལྟས་བརྟག་པར་བྱ་སྟེ། དཔོན་སློབ་གཉིས་
ཀའི་རླུང་ གཡས་ སུ་ རྒྱུ་བའི་དུས་ སུ། མན་ངག་བསྟེན་ན་ཉམས་མྱུར་ དུ་ སྐྱེའང་ མི་
བརྟན་ཞིང་བར་ཆད་འབྱུང་ལ། གཉིས་ཀ་ནས་རྒྱུ་ན་མ་ནིང་གི་རླུང་ཞེས་པ་འཕོ་མཚམས་
ཡིན་པས་དེའི་ཚེ་ཏིང་ངེ་འཛིན་གཤའ་མ་མི་སྐྱེ་བས་མི་བརྟན་ཞིང་། གཡོན་ནས་རྒྱུ་བའི་
ཚེ་བསྟན་ན་ཉམས་སྐྱེ་བ་བུལ་ཡང་། སྐྱེས་པ་བརྟན་ཅིང་བར་ཆད་ཆུང་བས་དེ་དུས་
བསྟན་ནོ། །དེའང་ཡུན་རིང་པོར་གཡས་སུ་རྒྱུ་ན་གཡོན་དུ་འཕོ་བར་བསྒོམས་པས་འཕོ་
19

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཞ༽
སྲིད་ལ། མ་འཕོས་ན་ནུ་མ་གཅུད་ལ་བོར་བ་ཞེས་བྱ་བ་ལག་པ་གཡས་པའི་གྲུ་མོས་ནུ་མ་
མཉེ།
ལག་མཐིལ་གྱིས་འགྲམ་པ་གཡས་པ་མཉེ་ཞིང་གཉིས་ཀའང་དྲག་ཏུ་བྱས་པས་
འཕོ། དེས་ཀྱང་འཕོར་མ་ཉན་ན་ཞག་གཅིག་གཉིས་ལ་སོགས་པར་གཞོགས་གཡས་
འོག་ཏུ་བཅུག་སྟེ་ནུ་མ་བཅུད་ལ་བོར་བའི་སྦྱོར་བ་བྱས་པས་འཕོའོ། །དེའི་ཚེ་ཁྲིད་ཀྱི་རིམ་
པ་བསྟན་པར་བྱ་སྟེ།
འདི་ལ་སྔོན་དུ་འགྲོ་བ་དང༌། དངོས་གཞི་ལམ་བསྒོམ་པ་གཉིས་ཀྱི། དང་པོ་
ལ༑ ཁྲིད་ཀྱི་སྔོན་འགྲོ་དང་། ཐུན་གྱི་སྔོན་འགྲོའོ། །དང་པོ་ལའང་གསག་སྦྱང་གཉིས་
བསྒོམ༌པ༌དང༌། སྦྱོང༌བ༌གསུམ༌ཉམས་སུ་བླང་བའོ། །དང་པོ་ལ་གཉིས་ལས། ཚོགས་
གསག་པའི་ཕྱིར་མཎྜལ་དབུལ་བ་ནི། གསང་འདུས་ལས། ཞིང་འདི་རིན་ཆེན་སྣ་བདུན་
གྱི༑ ༑མཁས་པ་དག་གིས་ཡོངས་བཀང་སྟེ། །དངོས་གྲུབ་འདོད་པས་དངོས་གྲུབ་ཕྱིར། །
ཤེས་རབ་ཅན་གྱིས་ཉིན་རེར་དབུལ། །ཞེས་པ་ལྟར་ཉམས་སུ་བླང་སྟེ། བླ་མ་དང་དཀོན་
མཆོག་གསུམ་ལ་སྐྱབས་སུ་འགྲོ་བ་ལན་གསུམ་སྔོན་དུ་སོང་ནས། སེམས་ཅན་གྱི་དོན་དུ་
སངས་རྒྱས་ཐོབ་པར་བྱ། དེའི་ཆེད་དུ་བསོད་ནམས་ཀྱི་ཚོགས་གསག་སྙམ་པའི་བྱང་ཆུབ་
ཀྱི་སེམས་ཡུན་རིང་དུ་བསྒོམ། དེ་ནས་སྭ་བྷཱ་ཝའི་སྔགས་ཀྱིས་རང་འདུག་སའི་གནས་དེ་
སྟོང་པར་བསྒོམ། སྟོང་པའི་ངང་ལས་བྷཾ་ལས་རིན་པོ་ཆེའི་གཞལ་ཡས་ཁང་གི་ནང་དུ།
རིན་པོ་ཆེའི་ཁྲི་ཆེན་པོའི་སྟེང་དུ་པདྨ་དང་ཉི་ཟླ་བརྩེགས་པའི་གདན་གྱི་སྟེང་ན། དུས་
གསུམ་གྱི་སངས་རྒྱས་ཐམས་ཅད་ཀྱི་ངོ་བོ་བླ་མ་དམ་པ་ཧེ་རུ་ཀའི་རང་བཞིན་དུ་བཞུགས་
པར་བསམ། དེའི་མཐའ་མར་བླ་མ་བརྒྱུད་པ་རྣམས་དང་། སངས་རྒྱས་དང་བྱང་ཆུབ་
སེམས་ དཔའ་ ཐམས་ ཅད་ ཀྱིས་ བསྐོར་ ནས་ བཞུགས་ པར་ བསམ། དེ་ ནས་ སའམ།
རྡོའམ། རིན་པོ་ཆེ་ལ་སོགས་པ་མཎྜལ་ཁྲུ་གང་ལས་མི་ཆུང་བ་ལ་དྲི་བཟང་པོའི་ཆུས་
20

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
བྱུགས་པར་བྱས་ཏེ། འོག་ཐམས་ཅད་གསེར་གྱི་ས་གཞིར་བསམ། དངོས་པོ་རྣམ་པར་
དག་པའི་མེ་ཏོག་གཙང་མས་ཚོམ་བུ་བདུན་བྱས་པའི་དབུས་སུ་རིའི་རྒྱལ་པོ་རི་རབ།
ཤར་ཤེལ། ལྷོར་བཻ་ཌཱུརྱ། ནུབ་པདྨ་རཱ་ག །བྱང་གསེར་ལས་གྲུབ་པ། ལྕོག་ཆེན་པོ་
བརྒྱད་ཀྱིས་ཉེ་བར་མཛེས་པར་བྱས་པ་དང་། ཡང་ཤར་ལུས་འཕགས་པོ། ལྷོ་འཛམ་བུ་
གླིང་། ནུབ་བ་ལང་སྤྱོད། བྱང་སྒྲ་མི་སྙན། ཤར་དང་དབུས་ཀྱི་བར་དུ་ཉི་མ། དབུས་དང་
ནུབ་ཀྱི་བར་དུ་ཟླ་བ། སྟེང་དུ་ལྷ་དང་མིའི་ལོངས་སྤྱོད། རིན་ཆེན་སྣ་བདུན། འདོད་
འཇོའི་བ། མ་རྨོས་པའི་ལོ་ཏོག །དཔག་བསམ་གྱི་ཤིང་། གསེར་དངུལ། འབྲུ་དང་ཟས་
གོས་ལ་སོགས་པ་དངོས་པོ་བཟང་ལ་གྱ་ནོམ་པ་བསམ་གྱིས་མི་ཁྱབ་པས་གང་བར་
བསམ་ཞིང༌། དེ་ལྟོས་པ་མེད་པར་མདུན་གྱི་མགྲོན་རྣམས་ལ་ཕུལ་བར་བསམས་ལ།
དུས་གསུམ་གྱི་སངས་རྒྱས་ཐམས་ཅད་ཀྱི་སྐུ་གསུང་ཐུགས་ཡོན་ཏན་ཕྲིན་ལས་ཐམས་
ཅད་ཀྱི་ངོ་བོར་གྱུར་པ་བླ་མ་དམ་པས་བདག་གི་རྒྱུད་ལ་བསོད་ནམས་དང་ཡེ་ཤེས་ཀྱི་
ཚོགས་ རྫོགས་ པར་ མཛད་དུ་ གསོལ། ཞེས་ལན་གསུམ་གསོལ་བ་གདབ། དེ་ལྟ་ བུ་
བསྐྱར་ལ་ལན་མང་དུ་དབུལ། གྲངས་བཟུང་། བླ་མ་ལ་མོས་གུས་དྲག་ཏུ་བྱའོ། །
གཉིས་པ་འགལ་རྐྱེན་སྡིག་པ་སྦྱོང་བ་ནི། ཡི་གེ་བརྒྱ་པའི་བསྙེན་པ་བྱེད་དུ་
གཞུག་སྟེ། དེའང་སྤྱི་བོར་རྡོ་རྗེ་སེམས་དཔའ་རྡོ་རྗེ་དང་དྲིལ་བུ་འཛིན་པ། ཡུམ་རྡོ་རྗེ་
སྙེམས་མ་གྲི་གུག་དང་ཐོད་པ་འཛིན་པ། གཉིས་ཀའང་སྐུ་མདོག་དཀར་པོ་རིན་པོ་ཆེའི་
རྒྱན་ཅན། སྐྱིལ་ཀྲུང་གིས་སྙོམས་པར་ཞུགས་པ། དེའི་ཐུགས་ཀར་ཟླ་བའི་དཀྱིལ་འཁོར་
གྱི་སྟེང་དུ་ཡི་གེ་ཧཱུྃ་དཀར་པོ་སྒོམས་ལ། དེ་ལས་བདུད་རྩིའི་ཆུ་རྒྱུན་བྱུང་སྟེ། བཅོམ་ལྡན་
འདས་ཡབ་ཡུམ་གྱི་སྐུ་གང་། དེ་ལས་ཆར་བབས་པ་བཞིན་རང་གི་སྤྱི་བོ་ནས་མར་བྱུང་
སྟེ༑ སྡིག༌པ༌ཐམས༌ཅད༌ནག༌པོའི་རྣམ་པར་བདུད་རྩིའི་རྒྱུན་གྱིས་དེད་པ། དྲི་མའི་ལམ་
21

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
གཉིས་ཀ་དང་། རྐང་ མཐིལ་ གཉིས་ནས་ཐོན། ཤུལ་ཐམས་ཅད་ ཡེ་ ཤེས་ ཀྱི་ བདུད་
རྩིས་ཁེངས་པར་བསམས་ལ་ཡི་གེ་བརྒྱ་པ་བཟླའོ། །སྟོབས་བཞིའི་སྒོ་ནས་བཤགས་པ་
ནི༑ དཔང་པོ་དང་སྐྱབས་འགྲོ་གཏན་གྱི་སྟོབས། སྡིག་པ་སྔར་བྱས་ལ་འགྱོད་ཅིང་
བཤགས་པ་སུན་འབྱིན་པའི་སྟོབས། ཕྱིན་ཆད་སྲོག་ལ་བབས་ཀྱང་མི་བྱེད་སྙམ་པ་ཉེས་
པ་སླར་ལོག་གི་སྟོབས། གཟུངས་སྔགས་བཟླས་བརྗོད། སྟོང་ཉིད་སྙིང་རྗེ་བསྒོམ་པ་
སོགས་ གཉེན་ པོ་ ཀུན་ ཏུ་ སྤྱོད་ པའི་སྟོབས། དེ་ལྟར་གསག་སྦྱང་གཉིས་ ཐུན་ རེ་ ལ་
བརྒྱའམ་སྟོང་ལ་སོགས་པའི་ཚུལ་གྱིས་ཐུན་གསུམ་མམ་བཞིའི་རིམ་པས་རབ་ཀྱིས་ལོ།
འབྲིང་གིས་ཟླ་བ། ཐ་མས་ཀྱང་ཞག་གསུམ་མམ་ལྔའམ་བདུན་གྱི་བར། སྡིག་པ་དག་
པའི་རྟགས་ཁྲུས་བྱས་པ་དང་། ལུས་ལས་རྣག་ཁྲག་དང༌། མི་གཙང་བ་དང༌། སེམས་
ཅན་ལ་སོགས་པ་འཐོན་པ་དང་། གོས་དཀར་པོ་གྱོན་པ་དང་། རྒྱན་དང་མེ་ཏོག་དཀར་
པོས་བརྒྱན་པ་དང་། ནམ་མཁའ་ལ་འཕུར་བ་ལ་སོགས་པ་རྨི་བ་དང་། དངོས་སུ་ལུས་
ཡང་བ་དང་། ཁམས་བདེ་བ་དང་། ཤེས་པ་དྭངས་ཤིང་ཏིང་ངེ་འཛིན་གསལ་བ་འབྱུང
ངོ༑ ༑བསོད་ནམས་འཕེལ་བའི་རྟགས་ནི་རང་ཁྲི་ཆེན་པོ་ལ་འདུག་པ་དང་། གོས་གསར་
པ་བཟང་པོ་གྱོན་པ་དང་། ཟས་བཟང་པོ་ཟོས་པ་དང་། རྒྱན་བཟང་པོས་བརྒྱན་པ་དང༌།
ཉི་ཟླ་ཤར་བ་དང༌། རི་བོ་ཆེན་པོ་ལ་འཛེགས་པ་དང་། རྔ་བརྡུང་བ་དང་། དུང་འབུད་པ་
དང་། ཀུན་གྱིས་བསྟོད་པ་ལ་སོགས་པ་རྨི་ལམ་དུ་མ་བྱུང་བར་དུ་བྱ་ཞིང་། གསག་སྦྱང་
གཉིས་མང་གི་ན་ཏིང་ངེ་འཛིན་སྐྱེ་སླ་ཞིང་གེགས་ཆུང་བ་ཡིན་ནོ། །དེ་ལྟར་གསག་སྦྱང་
གཉིས་ཀའི་གྲངས་བཟུང་ལ། གྲངས་དང་མེ་ཏོག་བླ་མ་ལ་དབུལ། བླ་མས་ལྟས་བརྟག་
སྟེ༑ གྲངས་ཁ་འཆམ་ན་བར་ཆད་ཆེ་ཞིང༌། ཏིང་ངེ་འཛིན་ངན་པས་སླར་ཡང་གསག་སྦྱང་
ལ་འབད་དུ་གཞུག །ཁ་ཡར་ན་བར་ཆད་ཆུང་ཞིང་ཏིང་ངེ་འཛིན་བཟང་བས་ཐུན་སྤོའོ། །
22

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
གཉིས་པ་སྦྱོང་བ་གསུམ་ཉམས་སུ་བླང་བ་ལ་གསུམ་ལས། ལུས་སྦྱོང་བ་ནི།
ལུས་ཐམས་ཅད་ཆང་ངམ་དྲི་ཆུས་བཀྲུས་ལ་བཀུ་མཉེ་བྱ། ཉི་མ་ལ་འདུག །གནས་ཁང་
དབེན་ པར་བསྡད་ ཅིང་ རྔུལ་ མི་ ཐོན་ ཙམ་ དུ་ རན་པར་ གཅག །བསྐོར་བ་བྱ། དེ་ནས།
མགོ་བོ་མཇིང་པ་བསྐྱུར་བྱ་ཞིང་། །ལག་པ་གཉིས་ནི་སོ་སོར་གཡབ། །རྐང་པ་གཉིས་
ཀྱང་དྲག་ཏུ་སྤྲུག །ཡན་ལག་ལྔ་ཡི་སྦྱོང་བའོ། །ཞེས་པ་ལྟར་ཉམས་སུ་བླང་སྟེ། མགོ་བོ་
ལ་གཡས་གཡོན་དུ་བསྐོར་བ་གཉིས། ཕྱོགས་བཞིར་འཕང་བ་དང་། གཡས་གཡོན་དུ་
འཕང་བ་གཉིས་ཏེ་བཞིའོ། །དེའང་རྡོ་རྗེ་ཁུ་ཚུར་སྙིང་གར་བསྣོལ་ནས་མིག་མི་འཛུམ་
པར་བྱས་ཏེ། བཙུམས་ན་མིག་ལ་སྐྱོན་འོང་བས་སོ། །ལག་པ་གཉིས་ལ་སོ་སོར་སྤྲུག་པ།
མགོ་བོ་ལ་བསྐོར་ནས་དུས་གཅིག་ཏུ་སྤྲུག་པ་དང༌། མ་བསྐོར་བར་མདུན་དུ་པུས་མོའི་
སྟེང་དུ་དུས་གཅིག་ཏུ་སྤྲུག་པ་དང༌། མདའ་གཞུ་འགེངས་པ་སྟེ་བཞིའོ། །རྐང་པ་ཕྱོགས་
བཞིར་སྤྲུག་པ་རེ་མོས་སུ་བྱེད་པ་བཞི་སྟེ། ཚུལ་དེ་ལྟ་བུས་ལུས་དུབ་དུབ་ཀྱི་བར་དུ་བྱས་
པས་རྩ་ཐམས་ཅད་མཉེན་དུ་འགྲོ་བས་རྩ་རླུང་གི་ཟུག་དྲག་པོ་མི་འབྱུང་བ་ཡིན་ནོ། །དེ་
ནས་ལུས་ངག་ཡིད་གསུམ་ཁོང་གློད་དེ་གསལ་བར་རང་སོ་གཟུང༌། ལྷུག་པར་རང་སོ་
གཟུང་བར་བྱའོ། །དང་པོ་ནི་སེམས་ཀྱི་མཚན་ཉིད་ངོས་བཟུང་ནས་དེའི་སྟེང་དུ་འཇོག །
གཉིས་པ་ནི་སེམས་ཀྱི་ངོ་བོའི་སྟེང་དུ་ཟུང་འཇུག་ཏུ་ཤེས་པ་གློད་ནས་བཞག་གོ །ངག་
སྦྱོང་བ་ནི་ཁ་ཐོན་དང་བཟླས་བརྗོད་གླེང་སློང་ལ་སོགས་པ་ངག་གི་ལས་བསྐྱུངས་ནས་མི་
སྨྲ་བར་འདུག་པ་སྟེ། དེས་དབུགས་འཇམ་ཞིང་བདེ་བར་འགྱུར་རོ། །ཡིད་སྦྱོང་བ་ནི་ལྷ་
སྒོམ་པ་ལ་སོགས་པ་ཆོས་ཀྱི་མནོ་བསམ་དང༌། མོས་གུས་དང་སྙིང་རྗེ་ལ་སོགས་པ་ཡིད་
ལ་ལས་མི་འཆོལ་བར་སྐྱོ་སེང་ངེ་བཞག །དེས་སེམས་དམིགས་པ་ལ་འཇུག་པར་འགྱུར་
ཏེ༑ མདོར་ན་ལུས་ཀྱི་འཕྲུལ་འཁོར་གྱིས་ལུས་དང༌། ངག་དབེན་པར་གནས་པས་ངག་
23

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ།
༩
དང༌། སེམས་དལ་བར་གནས་པས་སེམས་སྦྱོང་སྟེ། དེ་གསུམ་ནི་རྟ་རྒྱུག་པའི་སྔོན་དུ་
སྦྱང་ཁུག་བྱེད་པ་དང་འདྲ་སྟེ། དེ་ལྟ་བུ་ལོ་དང་ཟླ་བའི་བར་དུ་བྱས་པས་ཏིང་ངེ་འཛིན་
རང་ཤུགས་ཀྱིས་སྐྱེ་བའང་སྲིད་དེ། ཐ་མལ་པ་ཡི་ལུས་ངག་ཡིད། །སྦྱངས་པས་ཡེ་ཤེས་
འཆར་བར་འགྱུར། །ཞེས་སོ། །དེ་ལྟར་བྱས་པས་ལུས་འབྱོངས་པའི་རྟགས་ལུས་བདེ་བ་
དང་། ལྡང་བ་ཡང་བ་དང་། ལུས་གནད་གང་བཅས་པ་ལ་ཡུན་རིང་དུ་འདུག་ཚུགས་པ་
ལ་སོགས་པ་འབྱུང་ལ། ངག་འབྱོངས་པའི་རྟགས་རླུང་འགྲོ་འོང་མི་ཚོར་བ་དང༌། ཕྱི་ནང་
དུ་མི་རྒྱུ་བ་ལ་མི་བདེ་བ་མེད་པ་ལ་སོགས་པ་དང༌། སེམས་འབྱོངས་པའི་རྟགས་གསལ་
ཞིང་དྭངས་ལ་གཞན་དུ་མི་འཕྲོ་བ་ལ་སོགས་པ་འབྱུང་བས། རྟགས་དེ་དག་མ་བྱུང་གི་
བར་སྦྱོང་བ་ལ་འབད་པར་བྱའོ། །
གཉིས་པ་ཐུན་གྱི་སྔོན་འགྲོ་ལ་གཉིས་ཀྱི། དང་པོ་གནད་ལ་དབབ་པ་ལ་
རྣམ་པ་གསུམ་ལས། ལུས་གནད་ལ་